钦定古今图书集成/明伦汇编/闺媛典/第308卷 > 皇清四十一 > 陈鸣霄妻邢氏〈弟妇李氏附〉
## 钦定古今图书集成/明伦汇编/闺媛典/第308卷 > 皇清四十一 > 陈鸣霄妻邢氏〈弟妇李氏附〉

按《高淳县志》：“邢氏，陈鸣霄妻。年十七适霄。霄疾，割股以救。逾年霄亡，自经者数，皆遇救，辛苦备尝，养姑课子，年八十三终。霄弟鸣鹤妻李氏，武缘令昌裘女。年十六适鹤，甫生子，夫病，割股如邢。夫死，或劝改节，氏曰：‘不见吾姒乎？母仪妇则，一法于邢。姑没，礼葬，教子相绶，有声黉序以诗文名。年七十卒，有司旌表’。”